‏‏‏06/09/2020

‏י"ז/אלול/תש"פ

סימוכין W1\_2020-540-4-1049459

**הממונה על התקינה במשרד הכלכלה והתעשייה מודיע לציבור היצרנים, היבואנים והצרכנים:**

**מהדורה חדשה של התקן  2302 חלק 1**

**"חומרים ותערובות מסוכנים: סיווג, תיווי, סימון ואריזה".**

ב-12 במאי 2019 פורסמה ברשומות הודעה על החלפת התקן הרשמי 2302 חלק 1 "חומרים ותערובות מסוכנים: סיווג, תיווי, סימון ואריזה" במהדורתו החדשה של אפריל 2019 .

ההחלפה נכנסה לתוקף 90 ימים מיום הפרסום, דהיינו ב-9 באוגוסט 2019 . בנוסף ,לצורך התארגנות המשק, ניתנה ליצרנים וליבואנים תקופת המעבר בת 3 שנים, שתמשך עד ה- 9 באוגוסט 2022 ובמהלכה יהיו בתוקף שתי המהדורות של התקן 2302 חלק 1: גם המהדורה של פברואר 2009 , וגם המהדורה החדשה של אפריל 2019.

להלן רשימה חלקית של השינויים במהדורה החדשה של התקן 2302 חלק 1:

1. יותר מוצרים יסווגו כמסוכנים, עקב רגולציה שבתקנה של האיחוד האירופי

 EC No 1272/2008 , המבוססת על המסמך של האומות המאוחדות GHS

 .( (Globally Harmonized System of Classification and Labelling of Chemicals

1. השתנו דרישות לגודל, לצורה ולצבעים של הסמלים התמונתיים (פיקטוגרמות) לגורמי הסיכון.
2. שונו דרישות לתוכן ולהיקף של משפטי האזהרה, ובמקרים מסוימים נדרש סימון האזהרה על מוצר עצמו (לדוגמה: סימון על קפסולות מסיסות במים).
3. בוטלה החלוקה לפרקים בגוף התקן הישן, המפרידה בין חומרים מסוכנים לשימוש ביתי לבין חומרים מסוכנים שאינם לשימוש ביתי. במקום חלוקה זאת, בתקן החדש נקבע מונח "חומרים מסוכנים לשימוש הציבור הרחב" (general public): חומרים מסוכנים הזמינים למכירה, אחסון או שימוש במקום מגורים.
4. התקן החדש קובע כי באריזות של חומרים מסוכנים לשימוש הציבור הרחב לא ייעשה שימוש בדמויות מצוירות מעולם התוכן המיועד לילדים, ובנוסף אריזות של חומרים מסוכנים לשימוש הציבור הרחב לא ידמו לאריזות של מוצרי מזון.
5. שינוי דרישת אריזות קשת-פתיחה לילדים: אריזות הניתנות לסגירה חוזרת יעמדו בדרישות התקן ISO 8317; אריזות ללא סגירה חוזרת יעמדו בדרישות התקן EN 862.כמו כן, בתקן החדש הוספו שיטות בדיקה לאריזות קשת-פתיחה לילדים.

יש להדגיש כי

**החל מ-9 באוגוסט 2022 כול חומרים מסוכנים, המיוצרים בישראל והמיובאים לישראל וגם הנמכרים בישראל, חייבים להתאים לגרסה החדשה של התקן 2302 חלק 1.**

**גיל בכור**

**מנהל תחום בכיר – כימיה ואיכות הסביבה**

**מינהל התקינה – משרד הכלכלה**